CELEX: 62012TN0119
Language: sk
Date: 2012-03-05 00:00:00
Title: Vec T-119/12: Žaloba podaná 5. marca 2012 — FOZEMVS a Loescher/Rada

9.6.2012   
            
            
               SK
            
            
               Úradný vestník Európskej únie
            
            
               C 165/21
            
         Žaloba podaná 5. marca 2012 — FOZEMVS a Loescher/Rada
   (Vec T-119/12)
   2012/C 165/37
   Jazyk konania: francúzština
   
      Účastníci konania
   
   
      Žalobcovia: Federálny odborový zväz európskych a medzinárodných verejných služieb (FOZEMVS) (Brusel, Belgicko) a Bernd Loescher (Rhode-Saint-Genèse, Belgicko) (v zastúpení: A. Coolen, J.-N. Louis, É. Marchal a D. Abreu Caldas, advokáti)
   
      Žalovaná: Rada Európskej únie
   
      Návrhy
   
   Žalobcovia navrhujú, aby Všeobecný súd:
   
               —
            
            
               zrušil rozhodnutie Rady (2011/866/EÚ) z 19. decembra 2011 o návrhu Komisie týkajúcom sa nariadenia Rady, ktorým sa s účinnosťou od 1. júla 2011 upravujú odmeny a dôchodky úradníkov a ostatných zamestnancov Európskej únie a opravné koeficienty, ktoré sa vzťahujú na tieto odmeny a dôchodky,
            
         
               —
            
            
               zaviazal Radu zaplatiť žalobcovi Loescherovi, ako aj ostatným úradníkom a zamestnancom Európskej únie mzdové a penzijné nedoplatky, na ktoré majú nárok od 1. júla 2011 zvýšené o úroky z omeškania vypočítané od dátumu splatnosti dlžných nedoplatkov podľa sadzby ECB pre hlavné refinančné operácie navýšené o dva body,
            
         
               —
            
            
               zaviazal Radu zaplatiť FOZ a žalobcovi jedno symbolické euro ako náhradu namajetkovej ujmy utrpenej z dôvodu nesprávneho služobného postupu, ktorého sa dopustila prijatím rozhodnutia Rady (2011/866/EÚ) z 19. decembra 2011,
            
         
               —
            
            
               zaviazal Radu Európskej únie na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobcovia uvádzajú dva žalobné dôvody:
   
               —
            
            
               na jednej strane porušenie článkov 64, 65 a 65a služobného poriadku úradníkov Európskej únie, článkov 1 a 3 prílohy XI, porušenie zásad lojálnej spolupráce a súdržnosti vyplývajúcich z článku 4 ods. 3 ZEÚ, ako aj zásad legitímnej dôvery a povinnosti vyplývajúcej zo zásady patere legem quam ipse fecisti a
            
         
               —
            
            
               na druhej strane porušenie rozhodnutia Komisie z 23. júna 1981, ktorým sa stanovil postup na trojstranné konzultácie, keďže nezabezpečila, aby sa zástupcovia členských štátov dostatočne oboznámili s názormi zamestnancov a správnych orgánov ešte pred prijatím sporného rozhodnutia.